open-index/open-wikipedia-markdown huggingface dataset:
மனு பண்டாரி

**மனு பண்டாரி** (Manu Bhandari) (பிறப்பு: ஏப்ரல் 3, 1931) ஒரு இந்திய எழுத்தாளர் ஆவார். 1950களின் பிற்பகுதி - 1960களின் முற்பகுதி வரை தனது படைப்புகளில் தீவிரமாக இருந்தார். *ஆப்கா பாந்தி*, *மகாபோஜ்* ஆகிய இரண்டு இந்தி புதினக்களுக்காக இவர் மிகவும் பிரபலமானவர். நிர்மல் வர்மா, ராஜேந்திர யாதவ், பீஷம் சாஹ்னி, கமலேஷ்வர் போன்ற எழுத்தாளர்களால் தொடங்கப்பட்ட இந்தி இலக்கிய இயக்கமான "நய் கஹானி" இயக்கத்தின் முன்னோடிகளில் ஒருவராக அவர் அடிக்கடி புகழப்படுகிறார். 1950 களில் தொடங்கி, புதிதாக சுதந்திர இந்தியா நகரமயமாக்கல் மற்றும் தொழில்மயமாக்கல் போன்ற சமூக மாற்றங்களைச் சந்தித்தது. இது பண்டாரி உட்பட 'நய் கஹானி' இயக்கத்தின் ஒரு பகுதியினரால் வழங்கப்பட்ட புதிய விவாதங்கள், புதிய கருத்துக்கள் மற்றும் புதிய பார்வைகளைக் கோரியது. விவரிப்புகள் மற்றும் கதைகள் பெரும்பாலும் பாலினங்கள், பாலின சமத்துவமின்மை மற்றும் சமத்துவம் ஆகியவற்றுக்கு இடையேயான உறவைக் கையாண்டன.

சுதந்திரத்திற்குப் பிந்தைய எழுத்தாளர்களில் பண்டாரியும் ஒருவர். பெண்களை ஒரு புதிய ஒளியின் கீழ், சுதந்திரமான மற்றும் அறிவார்ந்த நபர்களாக சித்தரிக்கிறார். கடந்த காலங்களில் பெண்கள் தொடர்ந்து சந்தித்த போராட்டங்களையும் சிரமங்களையும் பண்டாரி தனது கதைகளின் பொருள் மூலம் எடுத்துக்காட்டுகிறார். பாலியல், உணர்ச்சி, மன மற்றும் பொருளாதார சுரண்டல் இந்திய சமுதாயத்தில் பெண்களை மிகவும் பலவீனமான நிலையில் வைத்திருந்தது. இவரது கதைகளில் பெண் கதாபாத்திரங்கள் வலுவான, சுயாதீனமான நபர்களாக சித்தரிக்கப்படுகின்றன. பழைய பழக்கங்களை உடைத்து, ஒரு புதிய பெண்ணின் உருவத்தை உருவாக்குகின்றன.

## சுயசரிதை
பண்டாரி, மத்தியப் பிரதேசத்தின் பான்பூராவில்1931 ஏப்ரல் 3 அன்று பிறந்தார். பின்னர், ராஜஸ்தானின் அஜ்மீரில் பெரும்பாலும் வளர்ந்தார். இவரின் தந்தை சுக்சம்பத் ராய் பண்டாரி, ஒரு சுதந்திர போராட்ட வீரரும், சமூக சீர்திருத்தவாதியும், ஆங்கில அகராதியை இந்திக்கும், மராத்திக்கும் முதன் முதலில் தயாரித்தவரும் ஆவார். பண்டாரி தனது பெற்றோருக்கு ஐந்து குழந்தைகளில் இளையவர் (இரண்டு சகோதரர்கள், மூன்று சகோதரிகள்). அஜ்மீரில் தனது ஆரம்பக் கல்வியைப் பெற்ற இவர், கொல்கத்தா பல்கலைக்கழகத்தில் பட்டம் பெற்றார். பின்னர் பனாரசு இந்து பல்கலைக்கழகத்தில் இந்தி மொழி மற்றும் இந்தி இலக்கியத்தில் முதுகலைப் பட்டம் பெற்றார். 1946ஆம் ஆண்டில், தனது ஆசிரியர் ஷீலா அகர்வாலின் ஆதரவுடன் ஒரு வேலைநிறுத்தத்தை ஏற்பாடு செய்ய உதவினார். அதன் பின்னர் சுபாஷ் சந்திரபோஸின் இந்திய தேசிய இராணுவத்துடன் தொடர்பு கொண்டதற்காக இவரது இரண்டு சகாக்கள் பணிநீக்கம் செய்யப்பட்டனர். இவர் ஆரம்பத்தில் கொல்கத்தாவில் இந்தியில் விரிவுரையாளராக பணிபுரிந்தார். ஆனால் பின்னர் பல்கலைக்கழகத்தில் உள்ள மிராண்டா ஹவுஸ் கல்லூரியில் இந்தி இலக்கியம் கற்பிக்க தில்லிக்கு திரும்பினார்.

## குடும்பம்
இவர் இந்தி எழுத்தாளரும் ஆசிரியருமான ராஜேந்திர யாதவின் மனைவியாவார்.

## மேற்கோள்கள்

## வெளி இணைப்புகள்
* 
* ''Yahi Sacch Hai'' by Manu Bhandari

பகுப்பு:இந்தி எழுத்தாளர்கள்
பகுப்பு:வாழும் மக்கள்
பகுப்பு:1931 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:மண்டசௌர் மாவட்ட நபர்கள்
உத்தரா பாவ்கர்

**உத்தரா பாவ்கர்** (Uttara Baokar) இந்திய மேடை, திரைப்பட மற்றும் தொலைக்காட்சி நடிகையாவார். *முக்யமந்திரி*யில் பத்மாவதி, *மேனா குர்ஜாரி*யில் மேனா, சேக்சுபியரின் ஒத்தெல்லோவில் டெஸ்டிமோனா, நாடக ஆசிரியர் கிரீஷ் கர்னாட்டின் *துக்ளக்*கின் தாய், *சோட்டே சையத் படே சையத்*தில் ஆடல் கணிகை, *உம்ராவ் ஜானில்* முக்கியக் கதாபாத்திரம் போன்ற பல குறிப்பிடத்தக்க நாடகங்களில் இவர் நடித்துள்ளார். 1978ஆம் ஆண்டில், குசும்குமாரின் இந்தி மொழிபெயர்ப்பில், ஜெயவந்த் தால்வியின் *சந்தியா சாயா* என்ற நாடகத்தை  இயக்கியுள்ளார்.

1984 ஆம் ஆண்டில், இசை, நடனம், நாடகம் ஆகியவற்றுக்காக வழங்கப்படும் சங்கீத நாடக அகாதமி விருது இவருக்கு வழங்கப்பட்டது. மராத்தித் திரைப் படமான *தோகி* (1995), என்ற படத்தில் சதாஷிவ் அம்ராபுர்கர், ரேணுகா தப்தர்தார் ஆகியோருடனும், *உத்தராயன்* (2005), *ஷெவ்ரி* (2006), *ரெஸ்டாரண்ட்* (2006) ஆகிய படங்களில் சோனாலி குல்கர்னியுடன் நடித்தார்.

## ஆரம்பகால வாழ்க்கை
புது தில்லியிலுள்ள தேசிய நாடகப் பள்ளியில் சேர்ந்து இப்ராஹிம் அல்காசியின் கீழ் நடிப்புப் பயிற்சி பெற்று 1968இல் பட்டம் பெற்றார்.

## விருதுகள்

* நடிபிற்கான 1984 சங்கீத நாடக அகாதமி விருது (இந்தி நாடகம்).
* *ஏக் தின் அச்சானக்கி* என்ற படத்திற்காக சிறந்த துணை நடிகைக்கான 1988 தேசிய திரைப்பட விருது

## மேற்கோள்கள்

## உசாத்துணை
* 
* 
* 
* 

## வெளி இணைப்புகள்

பகுப்பு:இந்தித் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
ஜெய்பிக்கு

**பாலாபாய் விர்சந்து தேசாய்** (Balabhai Virchand Desai) ஜெய்பிக்கு எனும் தனது புனைப்பெயரால் அறியப்படும் இவர் ஒரு குஜராத்திய எழுத்தாளர் ஆவார். இவர் புதினம், சிறுகதை, கட்டுரையாளர் மற்றும் சுயசரிதை எழுத்தாளர் ஆவார். வரலாற்றுப் புதினங்களுக்காக இவர் பரவலாக அறிஅப்படுகிறார்.

## வாழ்க்கை
thumb|வின்ச்சியாவில் உள்ள ஜெய்பிக்குவின் பிறந்த இடம்
thumb|1948 ஆம் ஆண்டில் திருபாய் தாக்கருடன் (வலது) ஜெய்பிக்கு
ஜெய்பிக்கு 1908 ஜூன் 26 அன்று சௌவுராஷ்டிராவில் உள்ள வின்ச்சியா என்ற கிராமத்தில் விர்ச்சந்த் கெம்சந்த்பாய் தேசாய் மற்றும் பார்வதிபஹேன் ஆகியோருக்கு மகனாகப் பிறந்தார். இவரது குடும்பம் சாய்லாவைச் சேர்ந்தது. இவரின் தந்தை வர்சோடா மாநில மற்றும் பிற அதிபர்களின் நிர்வாகியாகப் பணியாற்றினார்.  இவரது நான்கு வயதில் தாயார்  இறந்தார், எனவே இவர் தனது குழந்தைப் பருவத்தை தனது மாமாவின் வீட்டில் கழித்தார். 

இவர் விஜபூருக்கு அருகில் உள்ள போதாத் மற்றும் வர்சோதாவில் தனது ஆரம்பக் கல்வியினைப் பயின்றார்.

இவர் தனது குடும்பத்தில் மதச் சூழல், சமண தத்துவம் மற்றும் கவிதை ஆகியவற்றில் கல்வி கற்றார். கோவர்தன்ரம் திரிபாதியின் *சரஸ்வதிச்சந்திரத்தால்* இவர் ஈர்க்கப்பட்டார். இவர் தனது வாழ்க்கையில் நான்கு விதிகளைப் பின்பற்ற முடிவு செய்திருந்தார்: ஒருபோதும் ஒரு வேலையும் செய்யாதே, தந்தையிடமிருந்து எந்தச் சொத்தையும் எடுத்துக் கொள்ளாதே, மகனுக்கு எந்தச் சொத்தையும் கொடுக்கக் கூடாது, எழுத்து வாழ்கையின் மூலாமக சம்பாதிக்க வேண்டும்.  

இவர் டிசம்பர் 24, 1969 அன்று அகமதாபாத்தில் காலமானார்.  

## படைப்புகள்

### புதினங்கள்

* *பாக்யவிதாதா (1935)*
* *கமவிஜேதா ஸ்துலிபத்ரா (1941)*
* *பக்வான் ருசப்தேவ் (1947)*
* *சக்ரவர்த்தி பரத்தேவ் (1953)*
* *பிரேம்பக்தா கவி ஜெயதேவ் (1945)*
* *விக்ரமாதித்யா ஹேமு (1944)*
* *பாக்யநிர்மன் (1948)*
* *தில்ஹிஸ்வர் (1951)*

## தனிப்பட்ட வாழ்க்கை
இடது|thumb| ஜெயவிஜய், அகமதாபாத்தில் உள்ள இவரது இல்லம்
ஜெய்பிக்கு, விஜயபஹேன் என்பவரை மே 13, 1930 அன்று திருமணம் செய்தார். அவர் ரான்பூரைச் சேர்ந்த வணிகரின் மகள் ஆவார். இந்தத் தமபதியின் மகனான  குமர்பால் தேசாய் என்பவரும் எழுத்தாளர் ஆவார்.

## மேற்கோள்கள்

 

## வெளி இணைப்புகள்

* 

பகுப்பு:இந்திய ஊடகவியலாளர்கள்
பகுப்பு:1969 இறப்புகள்
பகுப்பு:1908 பிறப்புகள்
ஜீவ்ராம் ஜோசி

**ஜீவ்ரம் பவானிசங்கர் ஜோசி** ( Jivram Bhavanishankar Joshi  ஜூலை 1905 - 2004) என்பவர் குஜராத்தி சிறுவர் இலக்கியத்தின் ஆசிரியர் ஆவார்.

## வாழ்க்கை
இவர் ஜூலை 6, 1905இல் குசராத்,அம்ரேலி மாவட்டம், கரணி எனும் கிராமத்தில் பிறந்தார். இவரின் பெற்றோர் சந்த்கோபன்- பவானி சங்கர் ஆவர். இவரும் இவரது சகோதரரும் பனோசரா கிராமத்தில் கல்வி பயின்றனர். இவர் மூன்றாம் வகுப்பு படிக்கும் போது இவரின் தந்தை இறந்தார். சிறு வயதிலேயே சௌவுராஷ்டிராவிலிருந்து அகமதாபாத் சென்றார். அகமதாபாத்தில் மூன்று நுழைவாயிகளுக்கு அருகிலுள்ள பால்வந்த்ரே தாகூரின் தனியுரிம பள்ளியில் கல்வி பயின்றார். ராம்நாராயண் வி. பதக்கின் வீட்டில் சமையல்காரராக பணியாற்றினார். 1927 இல் காஷியில் சமஸ்கிருதம் மற்றும் ஆங்கில மொழிகளைப் பயின்றார்.

குஜராத்தின் அகமதாபாத்தில் 2004 இல் காலமானார்.
## படைப்புகள்
ஜோஷி குழந்தைகளுக்காக ஏராளமான இலக்கியங்களை எழுதினார். இவர் பல கற்பனைக் கதாபாத்திரங்களை உருவாக்கினார். *மியா புஸ்கி, சாகோ மாகோ, சேல் சாபோ, அடுகியோ தாதுக்கியோ* போன்ற கதாப்பத்திரங்கள்  குழந்தைகளிடையே பிரபலமானது. *மியா புஸ்கியின்* 30 அத்தியாயங்கள், *சாகோ மாகோவின்* 10 அத்தியாயங்கள், *சேல் சாபோவின்* 10 அத்தியாயங்கள், *அடுகியோ தாதுக்கியோவின்* 10 அத்தியாயங்கள் போன்ற தொடர் அத்தியாயங்களை இவர் எழுதினார். மியான் புஸ்கி முதன்முதலில் 1946 இல் வெளியானது.  இவரது *தபா பட், ராணி சதுரா, ராஜா விக்ரம்* ஆகியோரின் கதைகளும் பிரபலமாக உள்ளன.

2008 ஆம் ஆண்டில் *அடுகியோ தாதுக்கியோ அனே கலு ஜாதுகர்* ஆகிய கதாப்பாத்திரங்கள் திரைப்படங்களாக வெளியாகின. மியா புஸ்கி கதாபாத்திரங்கள் நாடகங்கள், தொலைக்காட்சி தொடர்களாக  வெளியாகின.

## மேற்கோள்கள்

பகுப்பு:2004 இறப்புகள்
பகுப்பு:1905 பிறப்புகள்
பகுப்பு:இந்திய எழுத்தாளர்கள்
பகுப்பு:குஜராத் மக்கள்
ஜாய் ஜே. கைமபரம்பன்

**ஜாய் ஜே. கைமபரம்பன்** ( **ஜெய் ஜெ கயிமபரம்பன்** ) (Joy J. Kaimaparamban (Jōyi Je Kayimāparampan) பிறப்பு: அக்டோபர் 11, 1939) ஓர் இந்திய புதின எழுத்தாளர் ஆவார். இவர் பெரும்பான்மையாக மலையாளத்தில் எழுதுகிறார். இந்தியாவின் கேரளாவில் ஒரு நடுத்தர குடும்பத்தில் பிறந்த கைமபரம்பன் ஆங்கில ஆசிரியராக கேரளாவின் பல பள்ளிகளில் பணியாற்றினார். இளம் வயதிலேயே தனது இலக்கிய வாழ்க்கையைத் தொடங்கிய இவர் தொடர்ந்து எழுதி வருகிறார். தற்போது இவர் குடும்பத்துடன் ஆலப்புழா (அலெப்பி) மாவட்டத்தில் உள்ள வயலாரில் வசித்து வருகிறார். இவர் தனது தாய்மொழியான மலையாளத்தில் பல புதினங்கள், சில நாடகங்கள் மற்றும் 100 க்கும் மேற்பட்ட சிறுகதைகள் எழுதியுள்ளார். அவை அனைத்தும் கோட்டயம், டி.சி புக்ஸ் மற்றும் எஸ்.பி.சி.எஸ் பதிப்பகத்தால் வெளியிடப்பட்டது. அகில இந்திய வானொலி இவரது பல சிறுகதைகள் மற்றும் நாடகங்களை ஒளிபரப்பியுள்ளது. 1977 ஆம் ஆண்டில்  ரவீந்திரநாத் தாகூர்  விருதை வென்றார் , அவரது முதல் புதினமான *உரையூருணா பக்கலுகலுக்காகவும்*, 1990 ஆம் ஆண்டில் குங்குமம் பரிசை வென்றார். *தி அஸூர் ஆஃப் சொலிசிட்யூட்* என்பது ஆங்கிலத்தில் இவரது முதல் புதினமாகும்.
## மலையாளத்தில் வெளியிடப்பட்ட நூல்கள்

* *உராயூரன்னா பக்கலுகல் ( தி ஸ்லட் ஷெடிங் டேய்ஸ்) [1977, 1980, 1995]*
* *ஏகாந்தாதீரம் (தெ ஷோர் ஆஃப் லோன்லினஸ்) [1977, 1999]*
* *வஜியாரியதவர் ( பெர்சன்ஸ் அனவேர் ஆஃப் பாத் ) [1977]*
* *அஸ்வஸ்த சந்திகல் ( தி அன்பிளசண்ட் டூம்ஸ் ) [1978]*
* *உன்மதா நிமிஷங்கல் ( மொமண்ட்ஸ் ஆஃப் ஹாலிசினேசன்) [1979]*
* *துக்கம் தேடுன்னவர் (சீக்கர்ச் ஆஃப் சேட்னஸ்) [1979]*
* *மனசில் நிஜாலுகல் ( ஷேடோ ஆஃப் தெ மைண்ட்) [1981]*
* *திருச்சுவன்னவர் ( தி ரிட்டர்னீஸ்) [1982]*
* *புரம்தோடுகல் ( தி ஷெல்ஸ் ) [1984]*
* *வலயங்கள் ( த சர்க்கிள்ஸ் ) [1985]*
* *வனந்தர்கல் ( தெ இன்னர் பாரஸ்ட்ஸ் ) [1987]*
* *தீரபூமிகல் ( தெ கோச்டல் லேண்ட் ) [990]*
* *வால்மீகம் ( தி டெர்மிட்டரி ) [1995]*
* *சாகரகீதங்கல் ( பாலாட்ஸ் ஆஃப் தி சீ* ) [1999]

### ஆங்கிலம்

* *தி ஸ்னேக் சார்மர் மற்றும் கிங் கோப்ரா [2013]*
* *தி சீகல்ஸ் [2013]*
* *தி ஆயுர்வேதிக் ஹீலர்[2010]*
* *தி அஸூர் ஆஃப் சொலிசிட்யூட் [2009]*

## மேற்கோள்கள்

## வெளி இணைப்புகள்

* அதிகாரப்பூர்வ வலைத்தளம்

பகுப்பு:வாழும் மக்கள்
பகுப்பு:1939 பிறப்புகள்
பத்ம பூசண் விருது பெற்றவர் பட்டியல் (1960–1969)

பகுப்பு:இந்திய விருதுகளின் வார்ப்புருக்கள்
பகுப்பு:பத்ம பூசண் விருது பெற்றவர்கள்
க. கமலாம்மா

**க.  கமலாம்மா**, (*G. Kamalamma* 1930–2012) என்பவர் பள்ளி ஆசிரியர் மற்றும் எழுத்தாளர் ஆவார். இவர் பெரும்பாலும் மொழி மற்றும் இலக்கியம், சமூக-கலாச்சார பாடங்கள் மற்றும் சுயசரிதை ஆகிய துறைகளில்  30க்கும் மேற்பட்ட நூல்களை எழுதியுள்ளார். இவை அனைத்தும் மலையாள மொழியில் எழுதப்பட்டவை. இவர் சாகித்ய அகாதமி மற்றும் கேரளாவின் சாகித்ய அகாதமி ஆகிய இரு விருதுகளையும் வென்றுள்ளார்.

## பிறப்பு மற்றும் ஆரம்ப வாழ்க்கை
கமலாம்மா 1930இல் கேரள மாநிலம் கொல்லத்தில் உள்ள பெரும்புழா கிராமத்தில் பிறந்தார். இவரின் தந்தை சாகித்யா-ஷிரோமணி எம்.கே.கோவிந்தன் (1901 - 1968) ஒரு சமஸ்கிருத அறிஞர், பேராசிரியர் மற்றும் எழுத்தாளர் ஆவார். இவரின் தாயார் பெரினாட்டைச் சேர்ந்த கவிலா பெருமாள் கோவிந்தனின் மகள் கவுரிக்குட்டி ஆவார்.

## தொழில் வாழ்க்கை
இளங்கலைப் பட்டம் பெற்ற பிறகு கமலாம்மா தனது தொழில் வாழ்க்கையை கேரள அரசின் மேம்பாட்டுத் துறையில் சமூக கல்வி அமைப்பாளராகத் தொடங்கினார், அங்கு இவர் முதல் பத்து ஆண்டுகள் பணியாற்றினார். இதைத் தொடர்ந்து, 1987 ஆம் ஆண்டில் தனது கல்வித் தொழிலில் இருந்து ஓய்வு பெறுவதற்கு முன்பு இருபத்தி நான்கு ஆண்டுகள் ஆசிரியராக பணிபுரிந்தார்.

மலையாள மொழி மற்றும் இலக்கியம், மேற்கத்திய இலக்கியங்களை மலையாள மொழியில் மொழிபெயர்ப்பது, சிறுவர் இலக்கியம் மற்றும் வாழ்க்கை வரலாற்று விவரக்குறிப்பு ஆகியன இவரது படைப்புகளின் மையக்கருத்தாகும்.

சுயசரிதை

* கஸ்தூரிபாய் காந்தி - (மகாத்மா காந்தியின் மனைவி கஸ்தூர்பா காந்தியின் வாழ்க்கை குறித்த சுயவிவரம்) (மலையாளத்திலும் ஆங்கிலத்திலும்) (பல பதிப்புகள்)
* சரோஜினி நாயுடு - (சரோஜினி நாயுடுவின் வாழ்க்கைக் குறிப்பு )
* ஸ்ரீ நாராயண குரு ஜீவிதமும் தர்சானவும்- ( ஸ்ரீ நாராயண குருவின்  வாழ்க்கை)
* என்.கோபாலா பிள்ளை - (திருவனந்தபுரம், சமஸ்கிருத அறிஞர், அரசு சமஸ்கிருதக் கல்லூரியின் முன்னாள் முதல்வர் என்.கோபாலா பிள்ளையின் வாழ்க்கை வரலாற்று விவரம்) கலாச்சார விவகாரத் துறை, கேரள அரசு
மொழிபெயர்ப்பு

* வல்லதோள் சாகித்ய பிரவேசிகா - மறர் சாகித்ய பிரக்‌ஷம்

## மேற்கோள்கள்

பகுப்பு:மலையாள எழுத்தாளர்கள்
பகுப்பு:2012 இறப்புகள்
பகுப்பு:கொல்லம் மாவட்ட மக்கள்
பகுப்பு:1930 பிறப்புகள்
பகுப்பு:கேரளப் பெண் எழுத்தாளர்கள்
மனுபாய் ஜோதானி

**மனுபாய் லல்லுபாய் ஜோதானி** (Manubhai Lallubhai Jodhani 28 அக்டோபர் 1902 - 29 டிசம்பர் 1979) குஜராத்தி எழுத்தாளர், நாட்டுப்புறவியலாளர், பறவையியலாளர், தாவரவியலாளர் மற்றும் இந்தியாவின் குஜராத்தைச் சேர்ந்த பதிப்பாசிரியர் ஆவார். இவர் 15 க்கும் மேற்பட்ட நூல்களை வெளியிட்டுள்ளார்.

## வாழ்க்கை
1902 அக்டோபர் 28 அன்று பர்வாலாவில் (தற்போது இது போடாட் மாவட்டத்தில் உள்ளது) பிறந்தார். இவர் தனது ஆரம்ப பள்ளி கல்வியை லீம்புடியில் பெற்றார். 1920 இல் பார்வாலாவில் பள்ளி ஆசிரியரானார். 1930 இல் அவர் இந்திய சுதந்திர இயக்கத்தில் சேர்வதற்காக தனது பதவியினை பதவி விலகினார்.  தொடர்ந்து மகாத்மா காந்தி முன்னெடுத்த உப்பு சத்தியாகிரகத்தில் கல்ந்துகொண்டார்.தோல்ராவில் நடந்த உப்புச் சத்யாகிரகத்தில் இவர் முக்கிய பங்காற்றினார். அதனால் இவர் மீது ஆங்கிலேய அரசு கைதாணை பிறப்பித்தது.

இவர் 29 டிசம்பர் 1979 இல் இறந்தார். இவரின் மகன் வசந்த்குமார் ஜோதாயும் அறிவியல் மற்றும் விலங்குகள் குறித்த எழுத்தாளர் ஆவார்.

## படைப்புகள்
ஜோதனி நாட்டுப்புற இலக்கியத் துறையில் கணிசமான பங்களிப்பை வழங்கியுள்ளார். இவர் ஒரு பறவையியலாளர் மற்றும் தாவரவியலாளராகவும் இருந்துள்ளார். குஜராத்தின் தாவரங்கள் மற்றும் விலங்கினங்கள் குறித்தான கதைகளின் முன்னோடியாக இவர் அறியப்பட்டார்.

நாட்டுப்புற இலக்கியம் குறித்த இவரது படைப்புகளில் *சோரதி ஜவாஹிர்* (1930), *சோரதி விபூட்டோ* (1964), ராண்டல்னா கீட்டோ, *குஜராத்தி லோக்சஹித்யா மாலா* மற்றும் *ஜனபாத்* (1940, 1944, 1955; *ஸ்கெட்சஸ்*) ஆகியன அடங்கும்.

இவரது சிறுகதைகளில் *ஷில்வதி* (1928) மற்றும் *சுந்தரியோனா சங்கர் ஆகியன* ஆகும். *நக்மதி* (1932) இவர் எழுதிய ஒரே புதினம் ஆகும். *காதிமிதி பாலாவடோ* மற்றும் *குமரோனி பிரவாஸ்கதா* ஆகியன குழந்தைகள் இலக்கியத்திற்கான இவரது படைப்புகள் ஆகும்.

இவர் சரத் சந்திர சட்டோபாத்யாயின் *பிந்தூர் சேலே அஸ்* *பிந்து* (1939) என்பதனை மொழிபெயர்த்தார்.

## அங்கீகாரம்
அகமதாபாத்தில் உள்ள பால்டியில் இவரது பெயரில் ஒரு சாலை உள்ளது.

## மேற்கோள்கள்

பகுப்பு:CS1 Gujarati-language sources (gu)
பகுப்பு:இந்தியப் பறவையியலாளர்கள்
பகுப்பு:இந்திய மொழிபெயர்ப்பாளர்கள்
பகுப்பு:அகமதாபாத் மாவட்ட நபர்கள்
பகுப்பு:1979 இறப்புகள்
பகுப்பு:1902 பிறப்புகள்
ஆங்கில படம் (திரைப்படம்)

**ஆங்கில படம்** (*Aangila Padam*)  என்பது 2017ஆம் ஆண்டு வெளியான  இந்திய தமிழ் திகில் நகைச்சுவைத் திரைப்படம் ஆகும். குமரேஷ் குமார் இயக்கிய இப்படத்தில்   சஞ்சீவ், மீனாட்சி, ராம்கி ஆகியோர் முக்கிய வேடங்களில் நடித்துள்ளனர்.

## நடிகர்கள்

* ராம்கி ரெயில் முருகனாக 
* சஞ்சீவ்
* மீனாட்சி
* ஸ்ரீஜா தாஸ் மோகன சுந்தரியாக (மோனா)  
*  குமரேஷ் குமார் கொசு குமாராக
* சிங்கமுத்து
* சிங்கம்புலி இருட்டு பூசாரியாக 
*  ஜாங்கிரி மதுமிதா பாபியாக
* கிரேன் மனோகர் இருட்டு புசாரியின் உதவியாளராக 
* பாண்டு வீட்டு உரிமையாளராக 
* சிசர் மனோகர் ரெயில் முருகனின் உதவியாளராக 
* லொள்ளு சபா மனோகர் ரெயில் முருகனின் உதவியாளராக 
* கதல் சரவணன் சேத்தாக

## தயாரிப்பு
மகிழுந்து துரத்தல் காட்சியைப் படமாக்கும்போது ஒரு மகிழுந்து கட்டுப்பாட்டை இழந்து கிட்டத்தட்ட ராம்கியை  தாக்கியபோது ராம்கி காயமின்றி தப்பினார். இந்த படத்திற்கு துவக்கத்தில் *இங்லிஷ் படம் என்று* பெயரிடப்பட்டது. ஆனால் பின்னர்  இது *ஆங்கில படம்* என்று மாற்றப்பட்டது.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:சிங்கமுத்து நடித்த திரைப்படங்கள்
கன்னிராசி (2020 திரைப்படம்)

**கன்னி ராசி** (*Kanni Raasi*)  என்பது 2020ஆம் ஆண்டு வெளிவந்த இந்தியத் தமிழ் காதல் நகைச்சுவை நாடகத் திரைப்படம் ஆகும். முத்துகுமாரன் இயக்கிய இப்படத்தை ஷமீம் இப்ராகிம் தயாரித்துள்ளார்.   இப்படத்தில் விமல், வரலட்சுமி சரத்குமார் ஆகியோர் முக்கிய வேடங்களில் நடித்தனர். மேலும் இதில் பாண்டியராஜன், யோகி பாபு, காளி வெங்கட், ரோபோ சங்கர் ஆகியோர் துணைப் பாத்திரங்களில் நடித்தனர்.

## கதை
இப்படம் காதல் திருமணத்தின்மீது வெறுப்பு கொண்ட நாயகன் பற்றியது. இது குறித்து நாயகன்  கதாநாயகியிடமோ, அவனது அண்டை வீட்டாரிடமோ பகிர்ந்து கொள்ளாமல் உள்ளான். இதனால் என்ன சிக்கல்கள் தோன்றுகிறது என்பதே கதை. 

## நடிகர்கள்

*விமல் - ஜெமினி கணேசன்
*வரலட்சுமி சரத்குமார் - அஞ்சலி 
*பாண்டியராஜன் - திருவேங்கடம்
*யோகி பாபு - வைரமணி
*ரோபோ சங்கர் - மன்மதன்
*காளி வெங்கட் - ஜெய்சங்கர்
*சாம்ஸ் - ஆம்பூர் ராம் ஐயர்
*பாவா இலட்ணுமணன் - தலைமைக் காவலர்
*வளவன் செங்கோட்டை - பெருமாள்
*லொள்ளு சபா மனோகர் - சுவாமி
*பி. வி. சந்தோரமௌளி - அஞ்சலியின் தந்தை டிஎஸ்பி உக்கிரபாண்டியன்
*சர்மிளா - இலட்சுமி
*சகீலா - சேச்சி
*போரை திலீபன் - சத்தியசிவம்
*ஜெயச்சந்திரன் - சரவணன்
*அற்புதம் விஜயன் சண்முகம்
*பானுமதி பாத்திமா - சதாசிவம்
*சௌமியா ரோசி - சரவணன்
*பிரித்திவி - சண்முகத்தின் மனைவி
*சபிதா ரோய் - சுமதி
*லட்சுமி பிரியா மேனன் - அஞ்சலியின் தாய்
*சிசர் மனோகர் - திருமணத் தரகர் இராமதாசு
*காதல் சரவணன் - டோபி
*நாஞ்சில் விஜயன் - வைரமணியின் உடனிருப்பவர்
*அனிஷா சீனா - மணமகள்
*அருந்ததி நாயர் - சிறப்புத் தோற்றத்தில்

## தயாரிப்பு
2015 நவம்பரில், நடிகர் ஜீவா அறிமுக இயக்குநர் முத்துகுமாரின் இயக்கத்தில் *ஜெமினி கணேசன்* என்ற காதல் நகைச்சுவை படத்திற்காக பணியாற்றுவார் என்று தெரிவிக்கப்பட்டது. படத்தின் தயாரிப்பாளர்களாக பி. டி. செல்வகுமார், ஷிபு தமீன்ஸ் ஆகியோர் அறிவிக்கப்பட்டனர். மேலும் இப்படத்தில் சத்யராஜ், லிஸ்சி, இராசேந்திர பிரசாத் ஆகியோர் முக்கிய வேடங்களில் நடிப்பதாக அறிவிக்கபட்டது. நாயகியாக  தமன்னாவை முதலில் தேர்ந்தெடுத்தனர். ஆனால் அவரை இப்படத்தில் கொண்டுவர இயலாததால் அவருக்கு பதிலாக லட்சுமி மேனன் ஒப்பந்தம் செய்யப்பட்டார். இருப்பினும், தயாரிப்பாளர்களுக்கு *[[புலி (திரைப்படம்)|புலி]]* (2015) படத்தின் தோல்வியும், ஜீவாவுடன்  *[[போக்கிரி ராஜா (2016 திரைப்படம்)|போக்கிரி ராஜா]]* படத்தை தேர்ந்தெடுத்து அவருடன் இணைந்ததால், அவர்கள் இந்தப் படத்தைக் கைவிட்டடனர்.

இதன்பிறகு இந்த படம் 2017 சூனில் புதிய தயாரிப்பாளரினால் இப்படம் புத்துயிர் பெற்றது. இதன் பிறகு நாயகனாக நடிக்க விமலும் நாயகியாக நடிக்க வரலட்மி சரத்குமாரும்  ஒப்பந்தம் செய்யப்பட்டனர். படத்தின் பெயரை  *ஜெமினி கணேசன்* என்பதற்கு பதிலாக அவரது பட்டப் பெயரான *காதல் மன்னன்* என்ற பெயரை தயாரிப்பாளர்கள் தேர்ந்தெடுத்தனர். 2018 சனவரியில், படப்பிடிப்பின் பெரும்பகுதி முடிந்த நிலையில், படக்குழு இந்த படத்திற்கு *கன்னி ராசி* என்று பெயர் மாற்றியது.

## மேற்கோள்கள்

## வெளி இணைப்புகள்
*

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்
பகுப்பு:விமல் நடித்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:யோகி பாபு நடித்த திரைப்படங்கள்
இரு குளோரின் ஐந்தாக்சைடு

**இரு குளோரின் ஐந்தாக்சைடு** (*Dichlorine pentoxide*)  என்பது Cl2O5. என்ற மூலக்கூற்று வாய்ப்பாட்டால் விவரிக்கப்படும் ஒரு கருத்தியாலான குளோரின் ஆக்சைடு சேர்மமாகும். டைகுளோரின் பென்டாக்சைடு என்றும் அழைக்கப்படும் இச்சேர்மம் இன்னும் கண்டறியப்படவில்லை. Cl2O5 என்ற மூலக்கூற்று வாய்ப்பாட்டால் அடையாளப்படுத்தப்படும் பல்வேறு மாற்றியன்களில் பெர்குளோரைல்/குளோரைடு பெராக்சைடு சேர்மத்தின் கட்டமைப்பு அதிக நிலைப்புத்தன்மை கொண்டதாக இருக்குமென கோட்பாடுகள் தெரிவிக்கின்றன.  குளோரிக் அமிலத்தின் நீரிலி அல்லது குளோரசு அமிலம்/பெர்குளோரிக் அமில கலப்பு நீரிலியும் இத்தகைய நிலைப்புத்தன்மை பண்பையே கொண்டுள்ளன. 
## இவற்றையும் காண்க
*இருகுளோரின் ஏழாக்சைடு
*இருகுளோரின் மூவாக்சைடு
*இருகுளோரின் ஓராக்சைடு

## மேற்கோள்கள்

பகுப்பு:குளோரின் ஆக்சைடுகள்
பகுப்பு:அமில நீரிலிகள்
பகுப்பு:கருத்தியலான வேதிச் சேர்மங்கள்
பகுப்பு:பெராக்சைடுகள்
பகுப்பு:குளோரின்(VII) சேர்மங்கள்
பேவநத்தம் மலை

**பேவநத்தம் மலை** (*Bevanatham Hills*) என்பது இந்திய ஒன்றியம், தமிழ்நாட்டின், கிருட்டிணகிரி மாவட்டம், தேன்கனிக்கோட்டை வட்டம், பேவநத்தம் என்ற ஊருக்கு அருகில் உள்ள ஒரு மலைக் குன்றாகும். இது கடல் மட்டதிலிருந்து 1100 மீட்டர் உயரமானது என்று கூறப்படுகிறது. இந்த மலை உச்சியில் பெரும் காற்பாறை ஒன்று செங்குத்தாக உள்ளது. அந்தப் பாறையானது அந்த மலையை தனித்து அடையாளம் காணும்படி உள்ளது. இந்த மலை செங்குத்தானதாகவும், வழுக்குப் பாறைகள் கொண்டதாகவும் உள்ளது. மலையில் ஏற வழி நெடுக்க பதிக்கபட்டுள்ள இரும்புக் குழாய்களை பிடித்தபடிதான் ஏறவேண்டி இருக்கும். இந்த மலை வனப்பகுதியில் அமைந்துள்ளது. இது யானைகள் நடமாட்டமுள்ள பகுதியாகும்.

மலையில் செங்குத்து பாறைக்கு அருகில் பழமையான *சிவ சிவநஞ்சுண்டேஸ்ரர் கோயில்* அமைந்துள்ளது. சிவராத்திரி அன்று மலைமீது உள்ள சிவனை வழிபட பல்லாயிரக்கணக்கான பக்தர்கள் மலையேறி சென்று வழிபடுகின்றனர். அச்சமயம் தமிழ்நாடு, கர்நாடகம், ஆந்திரம் ஆகிய மூன்று மாநில பக்தர்கள் திரளாக வந்து தரிசனம் செய்கின்றனர். இங்கு நான்கைந்து கற்களைக் கொண்டு கோயிலாக நினைத்த  கட்டி வழிபட்டால் வீடுகட்டும் யோகம், பிள்ளைச் செல்வம், திருமணத் தடை நீங்குதல் போன்றவை நடக்கும் என்ற நம்பிக்கை பக்தர்களிடேயே உள்ளது. 

## குறிப்புகள்

பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
பகுப்பு:கிருஷ்ணகிரி மாவட்டம்
அலெக்சாண்டர் வோன் கூம்போல்ட் அறக்கட்டளை

**அலெக்சாண்டர் வோன் கூம்போல்ட் அறக்கட்டளை** (*Alexander von Humboldt Foundation*) () என்பது ஜெர்மனி கூட்டாட்சி குடியரசின் அரசாங்கத்தால் நிறுவப்பட்ட நிறுவனமாகும். இது மத்திய வெளியுறவு அலுவலகம், மத்திய கல்வி மற்றும் ஆராய்ச்சி அமைச்சகம், பொருளாதார ஒத்துழைப்பு மற்றும் மேம்பாட்டுக்கான மத்திய அமைச்சகம் மற்றும் பிற தேசிய மற்றும் சர்வதேச பங்களிப்பின் மூலம் நிதியுதவியுடன் செயல்படுகிறது. இது ஜெர்மனியிலிருந்தும் வெளிநாட்டிலிருந்தும் சிறந்த விஞ்ஞானிகளுக்கும் அறிஞர்களுக்கும் இடையிலான சர்வதேச ஆராய்ச்சி ஒத்துழைப்பை ஊக்குவிக்கிறது.  

## கண்ணோட்டம்
ஒவ்வொரு ஆண்டும், இந்த அறக்கட்டளை 700க்கும் மேற்பட்ட ஆராய்ச்சி நிதியுதவி மற்றும் விருதுகளை வழங்குகிறது. இந்த விருதில் முதன்மையாக இயற்கை அறிவியல் (கணிதம் சேர்க்கப்பட்டுள்ளது) மற்றும் மனிதநேயத்திலிருந்து கல்வியாளர்களுக்கும் வழங்குகிறது. உலகெங்கிலும் உள்ள விஞ்ஞானிகள் மற்றும் அறிஞர்கள் ஜெர்மனிக்கு வந்து ஜெர்மனின் ஆராய்ச்சியாளருடன் கூட்டு ஆராய்ச்சியில் ஈடுபட அனுமதிக்கிறது. கூடுதலாக, ஆராய்ச்சி திட்டத்தில் பணியாற்ற உலகில் எங்கும் செல்ல ஃபியோடர் லினன் நிதியுதவி ஜெர்மன் அறிஞர்களுக்கு வழங்குகிறது. மேலும் ஜெர்மனின் ஆய்வாளர் அலெக்சாண்டர் வான் கூம்போல்ட் ஆய்வாளருடன் கூட்டுறவு வைத்திருக்க வேண்டும். குறிப்பாக, இந்த கூட்டுறவு விருதுகளில் ஹம்போல்ட் பேராசிரியர் மற்றும் சோஃபியா கோவலெவ்ஸ்காயா விருதுகள் போன்ற பல பெரிய பரிசுகளும் அடங்கும். அறக்கட்டளையின் நிதியுதவி மற்றும் விருதுகள் ஜெர்மனியில் மிகவும் மதிப்புமிக்க மற்றும் உயரிய ஆய்வு விருதுகளாகக் கருதப்படுகின்றது.இந்த நிதியுதவி பெற்ற மாணவர்கள் தாங்கள் ஒரு இணைப்புடன் செயல்படுவது இந்த அறக்கட்டளையின் மிகப் பெரிய பலமாகக் கருதப்படுகிறது. இதில் 130க்கும் மேற்பட்ட நாடுகளிலிருந்து 26,000க்கும் மேற்பட்ட ஹம்போல்டியன்கள் உள்ளனர். இவர்களில் சுமார் 50 பேர் நோபல் பரிசு பெற்றவர்கள் என்பது குறிப்பிடத்தக்கது. பான் ஜெர்மனியில், ஆராய்ச்சி நிறுவனங்கள் மற்றும் 20 பல்கலைக்கழகங்கள் கல்வி சுதந்திரம் தொடர்பான மீறல்கள் குறித்த சர்ச்சையை வலியுறுத்துவதற்காக அறிஞர்களின் ஜெர்மன் பகுதியை இடர் வலையமைப்பில் (SAR) நிறுவியுள்ளன. கல்வியாளர்கள் துன்புறுத்தப்படும் நாடுகளில் ஆபத்தில் இருக்கும் அறிஞர்களுக்குக் கூடுதல் ஆதரவை வழங்குவதாக இவர்கள் சமீபத்தில் அறிவித்தனர்.

இந்த அறக்கட்டளை ஆரம்பத்தில் பேர்லினில் 1860இல் ஜெர்மன் விஞ்ஞானிகளுக்குப் பிற நாடுகளில் ஆராய்ச்சி செய்ய ஆதரவை வழங்குவதற்காக நிறுவப்பட்டது. 1923 உயர் பணவீக்கத்தின் போது, இந்த அறக்கட்டளை இதன் மூலதனத்தின் பெரும்பகுதியை இழந்தது. வெளிநாட்டு மாணவர்கள் மற்றும் கல்வியாளர்களை ஜெர்மனியில் வந்து தங்குவதற்கு ஆதரவளிக்கும் புதிய குறிக்கோளுடன் இது 1925ஆம் ஆண்டில் ஜெர்மன் ரீச்சால் மீண்டும் நிறுவப்பட்டது. அறக்கட்டளை 1945இல் செயல்படுவதை நிறுத்தியது. இன்றைய அலெக்சாண்டர் வான் ஹம்போல்ட் அறக்கட்டளை டிசம்பர் 10, 1953 இல் மீண்டும் நிறுவப்பட்டது. இதன் தலைமையகம் பான்-பேட் கோடெஸ்பெர்க்கில் அமைந்துள்ளது. 

## மேலும் காண்க

* அலெக்சாண்டர் வோன் கூம்போல்ட்
* கூம்போல்ட் பரிசு (கூம்போல்ட் ஆராய்ச்சி விருது)
* மேக்ஸ் பிளாங்க்-கூம்போல்ட் ஆராய்ச்சி விருது
* சோபியா கோவலெவ்ஸ்கயா விருது
* அலெக்சாண்டர் வான் கூம்போல்ட் விருதாளர்களின் பட்டியல்

## மேற்கோள்கள்
 

## வெளி இணைப்புகள்

* 
* Sofia Kovalevskaya Award

பகுப்பு:நிறுவனங்கள்
அஞ்சு சதா

**அஞ்சு சதா** (*Anju Chadha*) என்பார் இந்திய உயிர்வேதியியலாளர் ஆவார். இவர் இந்தியத் தொழில்நுட்பக் கழகம், சென்னையின்  பேராசிரியராக உள்ளார். இவரின் ஆய்வானது உயிரிவினையூக்கி, நொதி செயல் முறைகள், கரிம பொருள் உற்பத்தியில் நொதிகள் சமச்சீரற்ற தொகுப்பில் நொதிகள், பசுமை வேதியியலில் மற்றும் உயிரி உணர்வி துறைகளில் முக்கியமானவை.

## ஆரம்ப கால வாழ்க்கை
சதா இந்தியாவில் அகமதுநகரில் பிறந்தார்.

## கல்வி
உயர்நிலைப் பள்ளியில் சிறந்த மாணவராகத் தேர்வு செய்யப்பட்ட சதா நவ்ரோஸ்ஜி வாடியா கல்லூரியில் இளங்கலைப் பட்டம் பெற்றபோது, மகாராஷ்டிரா மாநில அரசு இவருக்கு உதவித்தொகை வழங்கியது. கல்லூரியில் வேதியியல் துறையின் பரிசினையும் பெற்றார். இவர் 1975இல் வேதியியலில் பட்டம் பெற்றார். வேதியியலில் ஆர்வம்கொண்ட இவர் 1977ஆம் ஆண்டில் புனே பல்கலைக்கழகத்தில் தனது முதுநிலை அறிவியல் பட்டத்தைப் பெற்றார். 1984ஆம் ஆண்டில், பெங்களூரு இந்திய அறிவியல் நிறுவனத்தில் முனைவர் பட்டம் பெற்றார். இவர் உயிர்-கரிம வேதியியலில் கவனம் செலுத்தினார்.

## பணி
சதா இந்திய உயிர்-கரிம வேதியியலாளர்கள் சங்கம், இந்திய வேதியியல் ஆராய்ச்சி சங்கம் மற்றும் பெங்களூரின் இந்திய அறிவியல் நிறுவன முன்னாள் மாணவர்கள் சங்கத்தின் வாழ்நாள் உறுப்பினராக உள்ளார். இவர் சென்னை அறிவியல் அறக்கட்டளையின் தேர்ந்தெடுக்கப்பட்ட உறுப்பினராகவும் உள்ளார்.

## அங்கீகாரம்

* 1975 - வேதியியல் பரிசு, நவ்ரோஸ்ஜி வாடியா கல்லூரி, புனே, இந்தியா
* 1985 - திருமதி. ஹனுமந்த ராவ் பதக்கம், இந்திய அறிவியல் நிறுவனம், பெங்களூர், இந்தியா 
* 1985 - ஆராய்ச்சியாளர் நிதியுதவி, ஃபோகார்டி சர்வதேச மையம், தேசிய சுகாதார நிறுவனங்கள், வாசிங்டன், டி.சி 
* 1992 - அலெக்சாண்டர் வான் ஹம்போல்ட் அறக்கட்டளை ஆராய்ச்சியாளர் நிதியுதவி
* 2011 - சென்னைப் பல்கலைக்கழகம்- சர்வதேச மகளிர் தின விருது

## மேற்கோள்கள்

பகுப்பு:மகாராட்டிரப் பெண் அறிவியலாளர்கள்
பகுப்பு:மகாராட்டிர அறிவியலாளர்கள்
பகுப்பு:வாழும் மக்கள்
பகுப்பு:இந்திய உயிர்வேதியியலாளர்கள்
ஜோதி சுபாஷ்

**ஜோதி சுபாஷ்** (Jyoti Subhash) மராத்தித் திரைப்படத்துறை, தொலைக்காட்சி நிகழ்ச்சிகள், நாடகத்துறையில் பணியாற்றும் ஓர் இந்திய நடிகையாவார். மராத்தி படங்களான *வாலு* (2008), *காப்ரிச்சா பாஸ்* (2009), பாலிவுட் படங்களான *பூங்க்* (2008), *அய்யா* (2012) ஆகிய படங்களில் நடித்ததில் இவர் மிகவும் பிரபலமானார்.

## தொழில்
ஜோதி சுபாஷ் நாடகத்தின் மூலம் தனது தொழில் வாழ்க்கையைத் தொடங்கினார். பின்னர் தொலைக்காட்சியிலும், திரைப்படங்களிலும் தோன்றினார். இவரது ஆரம்பகால தொலைக்காட்சி படைப்புகளிலேயே இவர் அங்கீகரிக்கப்பட்டார். தூர்தர்ஷனில் ஒளிபரப்பப்பட்ட *ருக்மாவதி கி அவேலி* (1991), *ஜசீரே* (1992) ஆகிய நாடகத் தொடர்களில் நடித்தார். இவரது நடிப்பில் கோவிந்த் நிஹலானி இயக்கி, 1991ஆம் ஆண்டு வெளிவந்த *ருக்மாவதி கி அவேலி* என்ற தொலைக்காட்சிப் படம் எசுப்பானிய நாடகமான *தி ஹவுஸ் ஆஃப் பெர்னார்டா ஆல்பா* என்பதை அடிப்படையாகக் கொண்டது. இது எசுபானிய எழுத்தாளர் பெடரிக்கோ கார்சியா லோர்க்கா எழுதியது. ஒரு விதவையான, ருக்மாவதி, தனது ஐந்து திருமணமாகாத மகள்களை ராஜஸ்தானில் தனது [அவேலியில் வளர்ப்பது குறித்த இந்தப் படம் 16 மிமீட்டரில் படமாக்கப்பட்டு, பின்னர் 35 மிமீ வரை பெரிதாக்கப்பட்டது. சமீபத்தில் 2009ஆம் ஆண்டில், மும்பையின் தேசிய கலை மையத்திற்கான (என்சிபிஏ) சிறப்பு அமர்வில் இந்தப் படம் திரையிடப்பட்டது.

1999 ஆம் ஆண்டில், ''ரஸ்தே'' என்ற மராத்தி நாடகத்தை இவர் மொழிபெயர்த்தார். முதலில் கோவிந்த் புருஷோத்தம் தேஷ்பாண்டே எழுதி இந்தி மொழியில் இதே பெயரில் வெளிந்தது. இந்தி நாடகத்தை [அர்விந்த் கௌர், சத்யதேவ் துபே ஆகியோர் இயக்கியிருந்தனர். *தஹாவி பா*, *தேவ்ராய்*, *ஆம்ஹி அசு லட்கே*, *சுப்ரா காஹி* போன்ற பல படங்களில் குடும்பத்தில் மூத்த பெண்களின் பல்வேறு துணை வேடங்களில் நடித்திருந்தார்.

2004 ஆம் ஆண்டில், இந்தியப் பிரிப்பை அடிப்படையாகக் கொண்ட ஒரு கதையான *ஜிஸ் லாகூர் நெய் தேக்கியா* என்ற உருது நாடகத்தில் இவர் தோன்றினார். லாகூரிலிருந்து இந்தியாவுக்கு குடிபெயர்ந்த ஒரு வயதான இந்துப் பெண்ணாக  நடித்திருந்தார்.

## சொந்த வாழ்க்கை
ஜோதி, சுபாஷ்சந்திர தேம்ப்ரே என்பவரை திருமணம் செய்து கொண்டார். இவர்களுக்கு, நடிகையான அம்ருதா என்ற ஒஉ மகள் இருக்கிறார். இவர்கள் இருவரும் பல படங்களிலும் ( *ஆஜி*, *சோகா*, *காந்தா*, *மசாலா*, *நிதல்*, *வாலு*, *பாதா*, *கல்லி பாய்*, *விஹிர்* ) ஒரு நாடகத்திலும் ( *கலோகாச்சியா லெக்கி* ) ஒன்றாக நடித்துள்ளனர். இவர் *ஆஜி* என்ற நாடகத்தில் தனது மகள் அம்ருதாவிற்கு பாட்டியாகவும், 2009 ஆம் ஆண்டு *காந்தா* திரைப்படத்தில் தனது மகளின் தாயாகவும் நடித்திருந்தார். *கவாடேஸ்* படத்தில் 60 வயதான பெண்ணாக தனது மகள் நடிக்கும் போது அவருக்கு உதவினார். இவரது மருமகன் சந்தேஷ் குல்கர்னியும் ஒரு திரைப்பட இயக்குனராவார்.

## மேற்கோள்கள்

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
கோட்டக்கல் சந்திரசேகரன்

**கோட்டக்கல் சந்திரசேகரன்** (Kottakkal Chandrasekharan) (15 சனவரி 1945 - 4 செப்டம்பர் 2019)  தென்னிந்தியாவின் கேரளாவைச் சேர்ந்த பாரம்பரிய நடனமான கதகளி கலைஞர் ஆவார். பாலக்காடு மாவட்டம் பட்டாம்பி அருகே நடுவட்டம் என்ற இடத்தில் 1945இல் பிறந்தார். இவர் பத்மசிறீ வழெங்கடா குஞ்சு நாயர், கோட்டக்கல் கிருஷ்ணன்குட்டி நாயர் ஆகியோரின் முக்கிய சீடராக இருந்தார். இவரின் தந்தை ஏ.எம். குமாரசாமி பட்டத்திரிபாடு, தாய் பி. வி. பாருகுட்டி வாராசியார் .

## தொழில்

தனது ஒன்பதாம் வகுப்புக்குப் பிறகு கோட்டக்கலில் பிஎஸ்வி நாட்டியச் சங்கத்தில் நடனப் பயிற்சிக்காக சேர்ந்தார். பின்னர் 1996 முதல் அதன் முதல்வராகவும் இருந்தார்..  மேலும் நளன், பாகுகன், வீமன், அருச்சுனன், இராவணன், துரியோதனன், கீசகன் போன்ற வேடங்களில் தனது சிறப்பான சித்தரிப்புக்காக புகழ் பெற்றார். கேரளாவின் அனைத்து புகழ்பெற்ற கோயில்களிலும் சங்கங்களிலும் கதகளியை நிகழ்த்திய இவர், 'கதகளி மகோத்சவம்', ஆசியாட் (1982) போன்ற விழாக்களிலும், இந்தியாவின் தில்லி, மும்பை, கொல்கத்தா, சூரத், பெங்களூர், போபால், ஆந்திரா (புட்டபர்த்தி) சென்னை போன்ற இடங்களில் நடந்த நடன நிகழ்சிகளில் பங்கேற்றார். லோக மலையாள மேளா, இந்திய விழா (1983இல் இங்கிலாந்தின், பிரித்தானிய அமைப்பால் சிறப்பு விருதினராக அழைக்கப்பட்டார்), மலேசியா, சிங்கப்பூர், இந்தோனேசியா (இராமாயண மேளா), சீனா, கொரியா, ஆங்காங், சுவிட்சர்லாந்து போன்ற நாடுகளிலும் இவர் தனது நிகழ்ச்சிகளை நிகழ்த்தியுள்ளார்.

## விருதுகள்

இவர் மத்திய சங்கீத நாடக அகாதமி விருதைப் பெற்றுள்ளார். 1963இல் எர்ணானகுளம் கதகளி சங்கத்திலிருந்து ஆறுதல் பரிசு, வழெங்கடா குஞ்சு நாயர் விருது (கொல்லம்), வி. எஸ். சர்மா அறக்கட்டளை விருது (கேரள கலாமண்டலம்), 1990 இன் துலாசேவனம் விருது (திருவனந்தபுரம்), ஆலப்புழா மாவட்ட கதகளி சங்க விருது, எஸ்.பி.டி. ஆர்யா வட்டம் விருது (கோட்டக்கல்), போன்ற பல விருகளையும் பெற்றுள்ளார். 1994 ஆம் ஆண்டில் தளிப்பறம்பு ராஜராஜேஸ்வரர் கோயிலிலிருந்து 'நாட்டியத்திலகம்', 'வீரசிருங்ககலை' ஆகிய கௌரவத்தையும் பெற்றார்.

## குடும்பம்
இவர், மனைவி சுசீலா, மகன் ஜிதேஷ் மற்றும் மகள் ஜோத்ஸ்னா ஆகியோருடன் கோட்டக்கலில் வசித்து வந்தார்.

## இறப்பு

இவர் தனது 74 வயதில் செப்டம்பர் 4, 2019 அன்று காலமானார்.

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:மலையாள மக்கள்
பகுப்பு:பாலக்காடு மாவட்ட மக்கள்
பகுப்பு:2019 இறப்புகள்
பகுப்பு:1945 பிறப்புகள்
குடிமல்லம்

**குடிமல்லம்** (**Gudimallam**)  இந்தியாவின் ஆந்திரப் பிர்தேச மாநிலத்தின் சித்தூர் மாவட்டத்தில் உள்ள ஏர்ப்பேடு மண்டலத்தின் 34 கிராமங்களில் ஒன்றாகும். இக்கிராமத்தில் கிமு 3ஆம் நூற்றாண்டு - கிபி 4ஆம் நூற்றாண்டு காலத்திய குடிமல்லம் லிங்கம் கோயிலால் இக்கிராமம் புகழ்பெற்றது. குடிமல்லம் காளஹஸ்தி நகரத்தித்திற்கு தென்கிழக்கே 21 கிலோ மீட்டர் தொலைவில் உள்ளது. இதனருகே அமைந்த பெரிய நகரம் திருப்பதி ஆகும். இதனருகே அமைந்த தொடருந்து நிலையம் 12 கிலோ மீட்டர் தொலைவில் உள்ள ரேணிகுண்டா ஆகும். 2011-ஆம் ஆண்டின் மக்கள் தொகை கணக்கெடுப்பின் படி, குடிமல்லம் கிராமத்தின் மக்கள் தொகை 2,017 ஆகும். இக்கிராமம் ஸ்ரீகாளஹஸ்தி சட்டமன்றத் தொகுதிக்கும், திருப்பதி மக்களவைத் தொகுதிக்கும் உட்பட்டுள்ளது.
## இதனையும் காண்க
* குடிமல்லம் லிங்கம்

## மேற்கோள்கள்

பகுப்பு:சித்தூர் மாவட்டம்
பகுப்பு:ஆந்திர ஊர்களும் நகரங்களும்
ராண்டால் பார்க்

**பால் ருத்** (*Randall Park*, பிறப்பு:மார்ச்சு 23, 1974) ஒரு அமெரிக்கா நாட்டு நடிகர், எழுத்தாளர் மற்றும் நகைச்சுவையாளர் ஆவார். இவர் 'பிரெஷ் ஆப் தி போர்ட்' (2014-2020) என்ற தொலைக்காட்சி தொடரில் நடித்ததன் மூலம் அறியப்படும் நடிகர் ஆனார். இந்த தொடரில் நடித்ததற்காக 2016 ஆம் ஆண்டில் நகைச்சுவைத் தொடரில் சிறந்த நடிகருக்கான விமர்சகர்களின் விருப்ப தொலைக்காட்சி விருதுக்கு பரிந்துரைக்கப்பட்டார். அதைத் தொடர்ந்து தி ஆபீஸ், வீப் போன்ற பல தொலைக்காட்சி தொடர்களில் நடித்துள்ளார்.

இவர் 2018 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் (2018) என்ற திரைப்படத்திலும் மற்றும் வாண்டாவிஷன் என்ற குறும் தொடரிலும் 'ஜிம்மி வூ' என்ற கதாபாத்திரத்தில் நடித்துள்ளார். டிசி விரிவாக்கப்பட்ட பிரபஞ்சத் திரைப்படமான அக்வாமன் என்ற திரைப்பதில் 'ஸ்டீபன் ஷின்' என்ற கதாபாத்திரத்திலும் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்க ஆண் நகைச்சுவையாளர்கள்
பகுப்பு:அமெரிக்க எழுத்தாளர்கள்
நாயகன் (2008 திரைப்படம்)

**நாயகன்** (*Nayagan*) என்பது 2008 ஆம் ஆண்டு வெளிவந்த இந்தியத் தமிழ்த் திரைப்படமாகும். விஜய்குமார் ரெட்டி எழுதி,  சரவண சக்தி இயக்கிய  இப்படத்தை சக்யா செல்லுலாய்டு தயாரித்தது.

இப்படத்தில் ஜே. கே. ரித்தீஷ், ரமணா, சங்கீதா, கீர்த்தி சாவ்லா, அனிதா ஹசானந்தனி, ஆனந்தராஜ் ஆகியோர் நடித்திருந்தனர். பின்னர் இது தெலுங்கில் *அங்குசம்* என்ற பெயரில் மொழிமாற்றம் செய்யப்பட்டது. படத்தில் ஒரு குத்தாட்டப் பாடலுக்கு  அனிதா ஹசானந்தனியும், ரச்சனா மௌரியாவும் ஆடியுள்ளனர். படத்திற்கு மரியா மனோகர் இசையமைத்தார். 

2008 ஆகத்து 22 அன்று வெளியான இப்படம் இதற்கு முந்தைய ஆண்டில் வெளியான  *வேகம்* திரைப்படத்தின் நேரடி மறு ஆக்கமாகும். இத்திரைப்படம் 2004 ஆம் ஆண்டு வெளியான *செல்லுலார்* என்ற அமெரிக்கத் திரைப்படத்தின் மறு ஆக்கம் ஆகும்.

## கதை
டாக்டர் சந்தியா விஸ்வநாத் ( சங்கீதா ) தனது வீட்டிலிருந்து ஒரு கும்பலால் கடத்தப்பட்டு வேறு இடத்திற்கு அழைத்துச் செல்லப்படுகிறார். அங்கு அவரது கணவர் இருக்கும் இடம் குறித்து அவரிடம் விசாரிக்கப்படுகிறது. அவரது அறையில் உள்ள ஒரு தொலைபேசி கும்பலின் தலைவரால் ( ஆனந்தராஜ் ) அடித்து நொறுக்கப்படுகிறது, என்றாலும் சீரற்ற தொலைபேசி அழைப்புகளைச் செய்ய போதுமானதாக உடைந்த தொலைபேசி துண்டுகளை சேர்க்கிறார். அவரது அழைப்புகளில் ஒன்று சக்திக்கு ( ரமணா) வருகின்றது. அவன் தன் மாமன் மகளானை திவ்யாவை  (கீர்த்தி சாவ்லா ) கூட்டிக்கொண்டு ஓடிவந்துள்ளதால் அவனுக்கு வேறு பிரச்சனைகள் உள்ளன. இதனால் ஆரம்பத்தில் தயக்கம் காட்டிய அவன், சந்தியாவுக்கு உதவ ஒப்புக்கொண்டு, ஒரு காவல் நிலையத்ததுக்கு தொலைபேசி அழைப்பை விடுகிறார். காவல்துறை அதிகாரி குரு ( ஜே. கே. ரித்தீஷ் ) அவளுடன் பேசுகிறார், ஆனால் மற்றொரு பிரச்சனையால் அவர் திசைதிருப்பப்படுகிறார், எனவே சந்தியா மீண்டும் சக்தியைத் தொடர்பு கொள்கிறார். பின்னர் என்ன ஆனது எப்பதே கதையின் பிற்பகுதி ஆகும்

## நடிகர்கள்

* ஜே. கே. ரித்தீஷ் - குரு 
*  ரமணா - சக்தி
* சங்கீதா - மருத்துவர் சந்தியா விஸ்வநாத் 
*  கீர்த்தி சாவ்லா - திவ்யா
*  அனிதா ஹசானந்தனி - நிலா
* ரச்சனா மௌரியா
*  ஆனந்தராஜ் - கும்பல் தலைவர் (இரட்டை வேடம்)
* ராதாரவி
* பாண்டியராஜன்
* சிறீமன்
* தேவிப்ரியா

## மேற்கோள்கள்

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
கன்னா ஜான்-காமன்

**கன்னா ஜான்-காமன்** () (பிறப்பு:7 செப்டம்பர் 1989) என்பவர் இங்கிலாந் நாட்டு நடிகை ஆவார். இவர் 'கில்லஜோய்ஸ்' (2015-2019) மற்றும் கேம் ஆப் துரோன்ஸ் போன்ற தொடர்களில் நடித்ததன் மூலம் அறியப்படும் நடிகை ஆனார். 2018 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் என்ற திரைப்படத்தில் 'அவ ஸ்டார்/கோஸ்ட்' என்ற கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:ஆங்கிலேயத் திரைப்பட நடிகைகள்
பகுப்பு:குரல் நடிகைகள்
பகுப்பு:மீநாயகன் திரைப்பட நடிகர்கள்
ஆபீ ரைடர் போர்ட்சன்

**ஆபீ ரைடர் போர்ட்சன்** () (பிறப்பு:மார்ச்சு 14, 2008) என்பவர் அமெரிக்க நாட்டு நடிகை ஆவார். இவர் நடிகை 'கிறிஸ்டி லின் ஸ்மித்தின்' மகள் ஆவார். இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான ஆன்ட்-மேன் (2015) மற்றும் ஆன்ட்-மேன் மற்றும் தி வாஸ்ப் (2018) போன்ற திரைப்படங்களில் 'காஸ்ஸி லாங்' என்ற கதாபாத்திரத்தில் நடித்துள்ளார். இவர் 'டோட்ஸ்' என்ற இயங்குபடம் தொடரில் தாரா என்ற கதாபாத்திரத்திற்கு குரல் கொடுத்துள்ளார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
*

பகுப்பு:2008 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்க குரல் நடிகைகள்
பகுப்பு:மீநாயகன் திரைப்பட நடிகர்கள்
வர்த்தக கரைப்பான்கள் நிறுமம்

**வர்த்தக கரைப்பான்கள் நிறுமம்** (*Commercial Solvents Corporation*)  என்பது ஓர் அமெரிக்க இரசாயன மற்றும் உயிரி தொழில்நுட்ப நிறுவனமாகும். 1919 ஆம் ஆண்டு இந்நிறுவனம் உருவாக்கப்பட்டது.

## வரலாறு
வணிக கரைப்பான்கள் நிறுவனம்  முதலாம் உலகப் போரின் முடிவில் நிறுவப்பட்டது. முனைவர் சைம் வெய்சுமேன் உருவாக்கி காப்புரிமை பெற்ற நொதித்தல் செயல்முறைகளால் அசிட்டோன் மற்றும் பியூட்டனால் கரைப்பான்களை இந்நிறுமம் தயாரித்தது.  இக்கரைப்பான்களின் முன்னோடி தயாரிப்பாளர் என்ற சிறப்பு வர்த்தக கரைப்பான்கள் நிறுமத்திற்கு உரியதாகும். அமெரிக்காவின் இந்தியானா மாநிலத்திலுள்ள டெர்ரே ஆவுட் நகரம் வர்த்தக கரைப்பான்கள் நிறுமத்தின் ஆராய்ச்சித் தளமாக தேர்வு செய்யப்பட்டது. இங்கிருந்து புதிய செயல்முறைகள் மூலம் முழுமையான உற்பத்தியை விரைவாக உற்பத்தி செய்ய முடிந்தது.

1917 ஆம் ஆண்டு முதலாகவே இந்நிறுமம் இந்தியானாவின் டெர்ரே ஆவுட் நகரில் செயல்படத் தொடங்கியது. இது சோளம் மற்றும் பிற தானியங்களை நொதித்தல் மூலம் எத்தனாலாக உருவாக்கியது. பின்னர்  நுண்ணுயிர் நடவடிக்கை மூலம் பி வைட்டமின்களில் ஒன்றான ரைபோஃப்ளேவினை தயாரித்தது. 
 
## தலைவர்கள்
*பிலிப். ஜி. மம்போர்டு 1922 முதல் 1928.
*வில்லியம் டேவிசு டிக்னர். 1920 முதல் 1922 மற்றும் 1928 முதல் 1938, 
*தியோடர் பி. வாக்கர், 1938 முதல் 1947.
*என்றி இ. பெறி 1947 முதல் 1950.
*யே ஆல்பர்டு வூட்சு 1950 முதல் 1959.
*மேனார்டு சி வீலர் 1959 முதல் 1966.
*இராபர்ட்டு சி வீலர் 1966 முதல் 1973.
*வில்லியம் எசு. லியோனார்ட்டு 1973 முதல் 1975.
## மேற்கோள்கள்

பகுப்பு:எத்தனால்
பகுப்பு:வேதியியல் நிறுவனங்கள்
பயல் கபாதியா

**பயல் கபாதியா** (Payal Kapadia) சிறுவர் இலக்கிய எழுத்தாளர் ஆவார். *விஷா வோஸ்ஸாரிட்டருக்கான* 2013ஆம் ஆண்டிற்கான  குறுக்கெழுத்து புத்தக விருதை (குழந்தைகள் இலக்கியம்) பெற்றுள்ளார்.

## வாழ்க்கை
பயல் கபாதியா 1975 ஆம் ஆண்டில் இந்தியாவின் மும்பையில் பிறந்தார். மும்பையின் செயின்ட் சேவியர் கல்லூரியில் ஆங்கில இலக்கியம் பயின்ற இவர், சிகாகோவில் உள்ள வடமேற்கு பல்கலைக்கழகத்தில் பத்திரிகைத் துறையில் எம்.எஸ். பட்டம் பெற்றார். இவர் மும்பையில் அவுட்லுக் இதழில் பத்திரிகையாளராகவும் டோக்கியோவில் *உள்ள ஜப்பான் டைம்ஸில்* ஆசிரியராகவும் பணியாற்றியுள்ளார்.

## விருதுகள்

* *விஷா வோஸ்ஸாரிட்டருக்கு* 2013 குறுக்கெழுத்து புத்தக விருது (குழந்தைகள் இலக்கியம்)

## நேர்காணல்கள்

* "ஐ ரைட் இன் கன்ஃபியூசன் அண்ட் கிரைசிஸ் பிசினஸ் வேர்ல்ட், 23 மே 2012
* இந்து 23 மே 2012
* புக்காரூவில் 2012 இல் நேரடி நேர்காணல்
* எஃப்-பக்கம் - பயல் கபாடியா 2015 

## மேற்கோள்கள்

## வெளி இணைப்புகள்

* பயல் கபாடியா, அதிகாரப்பூர்வ வலைத்தளம்
* குட்ரெட்ஸில் பயல் கபாடியா

பகுப்பு:வாழும் மக்கள்
பகுப்பு:1975 பிறப்புகள்
இசிதா கத்யல்

**இஷிதா கத்யல்** (Ishita Katyal) பிறப்பு: ஜூலை 26, 2005) புனேவில் உள்ள விப்கியோர் உயர்நிலைப் பள்ளியைச் சேர்ந்த சிறுவர் இலக்கிய எழுத்தாளர் மற்றும் டெட் (மாநாடு) பேச்சாளர் ஆவார். ஆசிய-பசிபிக் பிராந்தியத்தில் டெட் மாநாட்டு அமைப்பாளர்களில் மிக இளவயது உடையவராக இவர் அறியப்படுகிறார்.

கத்யல் தனது பள்ளியில் 7 பிப்ரவரி 2015 அன்று முதல் டெட்  நிகழ்வை ஏற்பாடு செய்தார். நவம்பர் 2015 இல் நியூயார்க்கில் நடந்த டெட் இளைஞர் மாநாட்டில், "நீங்கள் இப்போது என்னவாக இருக்க விரும்புகிறீர்கள்" என்ற தலைப்பில் ஓர் உரையை நிகழ்த்தினார். அப்போது அவருக்கு வயது பத்து.அதுவரை அந்த மாநாட்டில் பேசிய இளம் வயது இந்தியர் எனும் சாதனை படைத்தார்.

## படைப்புகள்

* 

## மேற்கோள்கள்

பகுப்பு:வாழும் மக்கள்
பகுப்பு:2005 பிறப்புகள்
கிருன்னிசா ஏ.

**கிருன்னிசா ஏ.** (Khyrunnisa A.) இந்திய சிறுவர் புனைகதை இலக்கிய எழுத்தாளர், பேச்சாளர், கல்வியாளர் மற்றும் கட்டுரையாளர் ஆவார். பட்டர்ஃபிங்கர்ஸ்' என்ற வரைகதை கதாப் பாத்திரத்தை உருவாக்கியவர். இந்த பாத்திரம் முதலில் இந்திய குழந்தைகள் இதழான *டிங்கிளில் வெளிவந்தது*

பெரியவர்களுக்கான இவரது முதல் புத்தகம் 31 ஜூலை 2019 அன்று வெளிவந்தது. *டன்க் இன் சீக்:தெ ஃபன்னி சைட் ஆஃப் லைஃப்* என்ற தலைப்பில், நவீன நகர்ப்புற பெண்ணின் அனுபவங்களை நகைச்சுவையாக எடுத்துக் காட்டும்ம் இந்தப் புத்தகம் வெஸ்ட்லேண்ட் பதிப்பகத்தால் வெளியிடப்பட்டுள்ளது.

*ஸ்காலஸ்டிக்  பதிப்பகம் வெளியிட்ட தி லிசார்ட் ஆஃப் ஓஸ் மற்றும் பிற கதைகள்* என்ற தலைப்பில் இளம் வாசகர்களுக்கான விலங்குக் கதைகள் புத்தகங்கள் ஒரே நேரத்தில் வெளிவந்தன.

பிப்ரவரி 2021 இல், *பேபி மற்றும் டப்டப்*  நூல் வெளியானது. இது ஒரு பையன், ஒரு நாய் மற்றும் ஒரு குழந்தைக்கு இடையிலான உறவைப் பற்றிய ஒரு வேடிக்கையான புதினம் ஆகும்.

## தனிப்பட்ட வாழ்க்கை
கிருன்னிசாவின் பெற்றோர்களான ஏ.ஆர். பிஜ்லி மற்றும் ஆயிஷா பிஜ்லி ஆகியோர் திருவனந்தபுரத்தில் குடியேறினர்.

## கல்வி
கிருன்னிசா தனது பள்ளிப் படிப்பை ஹோலி ஏஞ்சல்ஸ் கான்வென்ட் திருவனந்தபுரத்திலும், ஆல் செயிண்ட்ஸ் கல்லூரியில் இளங்கலையும் திருவனந்தபுரம் , கேரள பல்கலைக்கழகத்தில்  முதுகலை பட்டப்படிப்பு மற்றும் எம் பில் பட்டங்களைப் பயின்றார்.கேரள பல்கலைக் கழக அளவில் ஆங்கில இளங்கலைப் பட்டத்தில் மூன்றாவது இடம் பிடித்தார்.

## நூலியல்

### குழந்தைகள் புத்தகங்கள்

#### ''பட்டாம்பூச்சிகள்''

* *அஃப்கோர்ஸ் இட்ஸ் பட்டர்ஃபிங்கர்ஸ்!*  (2018)
* *ரன், இட்ச் பட்டர்பிங்கர்ஸ் அகைன் !* (2017)
* *தெ மிஸ் அட்வன்சர்ஸ் அகைன்* (2016)
* *கிளீன் பவுல்ட் , பட்டர் பின்கர்ஸ்!*(2015)
* *கோல், பட்டர்ஃபிங்கர்ஸ்!* (2012)

## மேற்கோள்கள்

## வெளி இணைப்புகள்

* அதிகாரப்பூர்வ வலைத்தளம்
* பெங்குயின் இந்தியாவில் கிருன்னிசா ஏ

பகுப்பு:வாழும் மக்கள்
பகுப்பு:கேரளப் பெண் எழுத்தாளர்கள்
மிச்செல் பைபர்

**மிச்செல் பைபர்** () (பிறப்பு:ஏப்ரல் 29, 1958) என்பவர் அமெரிக்க நாட்டு நடிகை மற்றும் தயாரிப்பாளர் ஆவார். பல வகையான சிறந்த திரைப்படங்களை தேர்ந்தெடுத்து நல்ல கதாபாத்திரங்களில் நடித்ததன் மூலம் மிகவும் அறியப்பட்ட இவர் 
தனது பல்துறை நடிப்புகளுக்கு தொடர்ந்து பாராட்டுக்களைப் பெற்றுள்ளார். 1980 கள் மற்றும் 1990 களின் மிகச் சிறந்த நடிகைகளில் ஒருவரான இவர் கோல்டன் குளோப் விருது மற்றும் பிரித்தானிய அகாடமி திரைப்பட விருதுகள் வென்றுள்ளார், அத்துடன் மூன்று அகாதமி விருதுகள் மற்றும் ஒரு பிரைம் டைம் எம்மி விருதுக்கான பரிந்துரைகளை பெற்றுள்ளார்.

இவர் 1978 ஆம் ஆண்டு நடிப்புத்துறைக்கு அறிமுகமானார். ஆரம்ப காலத்தில் தொலைகாட்சித் துறையில் சிறிய பாத்திரத்தில் நடித்து வந்த இவர் 1982 ஆம் ஆண்டு 'கிரீஸ் 2' என்ற இசைத் திரைப்படத்தில் தனது முதல் முன்னணி பாத்திரத்தை பெற்று நடித்தார். அதைத் தொடர்ந்து போன்ற பல வெற்றித் திரைப்படங்களில் நடித்துள்ளார். அதைத் தொடர்ந்து ஸ்கார்பேஸ் (1983), டான்கேரோஸ் லிஜசோன்ஸ் (1988) போன்ற பல வெற்றித் திரைப்படங்களில் நடித்துள்ளார்.

1992 ஆம் ஆண்டு 'பேட்மேன் ரிட்டன்ஸ்' என்ற மீநாயகன் திரைப்படத்தில் கேட்வுமன் என்ற கதாபாத்திரத்தில் நடித்துள்ளார். அதைத் தொடர்ந்து 2018 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் என்ற திரைப்படத்தில் ஜேனட் வான் டைன் என்ற கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குரல் நடிகைகள்
பகுப்பு:அமெரிக்கப் பாடகிகள்
பகுப்பு:மீநாயகன் திரைப்பட நடிகர்கள்
உமா கிருஷ்ணசாமி

**உமா கிருஷ்ணசாமி** (Uma Krishnaswami) குழந்தைகளுக்கான பட புத்தகங்கள் மற்றும் புதினங்களை எழுதிய எழுத்தாளர் ஆவார். இவர் "சர்வதேச மற்றும் பன்முக கலாச்சாரங்களைக் கொண்ட இளம் வயது புனைகதை மற்றும் சிறுவர் இலக்கியங்களை விரிவாக்குவதில் குறிப்பிடத் தகுந்த நபராகக் கருதப்படுகிறார்." 

## வாழ்க்கை
உமா கிருஷ்ணசாமி 1956 இல் இந்தியாவின் புதுதில்லியில் பிறந்தார். இவர் அரசியல் அறிவியலில் பட்டமும், இந்தியாவின் தில்லி பல்கலைக்கழகத்தில் சமூகப் பணியில் முதுகலைப் பட்டமும் பெற்றார். 1979 ஆம் ஆண்டில், இவரும் இவரது கணவரும் அமெரிக்காவிற்கு குடிபெயர்ந்தனர், அங்கு இவர் பட்டதாரி பட்டம் பெற்றார்.

## விருதுகள்

* 1997 சயின்டிஃபிக் அமெரிக்கன்  
*  2013 குறுக்கெழுத்து புத்தக விருது (குழந்தைகள் இலக்கியம்) 
* 2011 ஆசிய புத்தக விருது (*புக் அன்கிள் அண்ட் மி)* 
* 2017-2018 ஆசிய / பசிபிக் அமெரிக்க விருது 

## நூலியல்

### நாவல்கள்

* *ஸ்டெப் அப் டூ தெ பிளேட், மரியா சிங் (2017)*
* *தெ கிராண்ட் பிளான் டூ ஃபிக்ஸ் எவ்ரிதிங் (2011)\*
* *நேமிங் மாயா (2004)*

## மேற்கோள்கள்

## வெளி இணைப்புகள்

* Http://worldcat.org/identities/lccn-n2001-147500  இல் நூலகங்களில் (  வேர்ல்ட் கேட் அட்டவணை) உமா கிருஷ்ணசாமியின் படைப்புகள்
* உமா கிருஷ்ணசாமியின் வலைப்பதிவு 

பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:வாழும் மக்கள்
பகுப்பு:1956 பிறப்புகள்
லாரன்ஸ் பிஷ்பர்ன்

**லாரன்ஸ் ஜான் பிஷ்பர்ன் III** () (பிறப்பு:சூலை 30, 1961) என்பவர் அமெரிக்க நாட்டு நடிகர், தயாரிப்பாளர், நாடக ஆசிரியர், திரைக்கதை எழுத்தாளர் மற்றும் திரைப்பட இயக்குநர் ஆவார்.

இவர் பாய்ஸ் என் தி ஹூட் (1991), தி மேட்ரிக்ஸ் (1999) போன்ற பல திரைப்படங்களில் நடித்ததன் மூலம் அறியப்படும் நடிகர் ஆனார். 1993 ஆம் ஆண்டு வாட்ஸ் லவ் கோட் டு வித் இட் என்ற திரைப்படத்தில் நடித்ததற்காக சிறந்த நடிகருக்கான அகாதமி விருதுகுக்கு பரிந்துரை செய்யப்பட்டார். அதைத் தொடர்ந்து சூப்பர் மேன் (2013), பேட்மேன் எதிர் சூப்பர்மேன்: டான் ஆஃப் ஜஸ்டிஸ் (2016) மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் (2018) போன்ற பல திரைப்படங்க்ளில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்கக் குரல் நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்க நாடக நடிகர்கள்
கமலா லட்சுமண்

**கமலா லட்சுமண்** (Kamala Laxman) இந்திய  சிறுவர் இலக்கிய எழுத்தாளர் ஆவார். இவர் ஓவியர்ஆர்.கே.லட்சுமணின் மனைவி. கமலா 2015 இல் தனது 90ஆம் வயதில் இறந்தார்.  இவரின் மகன் சீனிவாஸ், ஓய்வுபெற்ற பத்திரிகையாளர் ஆவார்.

## ஆரம்பகால வாழ்க்கை மற்றும் தொழில்
கமலா சென்னையில் பிறந்து செயின்ட் தாமஸ் *கான்வென்ட்டில்* படித்தார், பின்னர் தில்லியின் இந்திரபிரஸ்தா மகளிர் கல்லூரியில் பட்டம் பெற்றார்.  மும்பையில் உள்ள *சர் ஜே.ஜே ஸ்கூல் ஆஃப் ஆர்ட்டிலிருந்து* உள்ளக அலங்காரப் பிரிவில் பட்டம் பெற்றார்.

இவரது திறமையை உணர்ந்து, *இந்தியா புக் ஹவுஸ்* கமலாவை 1970 களில் குழந்தைகள் புத்தகங்களை எழுத நியமனம் செய்தது. இவரது குறிப்பிடத்தக்க படைப்புகளில் *தி தமா ஸ்டோரீஸ்*, *தெனாலி & அதர் ஸ்டோரிஸ்* மற்றும் *தமா அண்ட் ஹிச் மிஸிங் மதர் ஆகியவை அடங்கும்* . இவரது கதைகள் தூர்தர்ஷனில் ஒளிபரப்பானது.

## தனிப்பட்ட வாழ்க்கை
ஓவியர் ஆர்.கே.லட்சுமனை இவர் திருமணம் செய்து கொண்டார் . கமலா 1965 ஆம் ஆண்டில் மும்பையில் *தனது தாயால் நிறுவப்பட்ட மகாலட்சுமி பெண்கள்* சங்கத்தின் வாழ்நாள் தலைவராக இருந்தார்.

## மேற்கோள்கள்

பகுப்பு:தமிழகப் பெண் எழுத்தாளர்கள்
பகுப்பு:சென்னை எழுத்தாளர்கள்
பகுப்பு:2015 இறப்புகள்
மனோகர் சிங்

**மனோகர் சிங்** (Manohar Singh) (12 ஏப்ரல் 1938 - 14 நவம்பர் 2002) பாலிவுட் திரைப்படங்களில் புகழ்பெற்ற  நாடக நடிகரும், இயக்குநரும், குணசித்திர நடிகரும் ஆவார் . *பார்ட்டி* (1984) மற்றும் *டாடி* (1989) போன்ற படங்களில் நடித்ததற்காக இவர் மிகவும் பிரபலமானவர். நாடகத்திலிருந்து தனது நடிப்பு வாழ்க்கையைத் தொடங்கிய இவர், நாடக இயக்குநராகவும், பின்னர் திரையுலகுக்கு மாறுவதற்கு முன்பு 1976 முதல் 1988 வரை தேசிய நாடகப் பள்ளியின் தலைவராகவும் இருந்தார். ஒரு நாடக நடிகராக இப்ராஹிம் அல்காசி இயக்கிய *துக்ளக்* என்ற நாடகத்தில் இவரது சிறந்த நடிப்பு இருந்தன. மேலும், *நிசார்*, அமல் அல்லானா எழுதிய *ஹிம்மத் மாய்* மற்றும் *பேகம் பார்வ்* போன்ற நாடகங்களிலும் நடித்திருந்தார்.

ஆண்டுதோறும் ஸ்ரீராம் பாரதிய கலா மைய தயாரிப்பான "ராம்" என்ற நாடகத்தில் குரல் கொடுக்கிறார். இவரது குரலில் வர்ணனையை பார்வையாளர்கள் கேட்க முடியும். இது கதைக்கு கட்டமைப்பையும் தொடர்ச்சியையும் வழங்குகிறது.

## சுயசரிதை
இமாச்சலப் பிரதேசத்தில் சிம்லாக்கு அருகிலுள்ள குவாரா என்ற மிகச் சிறிய கிராமத்தில் 1938இல் பிறந்த மனோகர் சிங் தனது முதல் பணியை மாநில அரசு நடத்தும் நாடகப் பிரிவில் பெற்றார். அவர் 1971 இல் தேசிய நாடகப் பள்ளியில் பட்டம் பெற்றார். விரைவில் நிறுவனத்தின் நாடகங்களை இயக்கத் தொடங்கினார். 1971இல் *கட் கி ஆவாஸ்* என்ற நாடகத்தை இயக்கினார். நிறுவனத்தின் இரண்டாவது தலைவரானார். மேலும் 1988 வரை அப்பதவியில் இருந்தார். இவருக்கு 1982இல் சங்கீத நாடக அகாதமி விருது வழங்கப்பட்டது. நீனா குப்தாவின் *டார்ட்* மற்றும் *பால் சின்* உட்பட பல வெற்றிகரமான தொலைக்காட்சித் தொடர்களில் தோன்றினார்.

## விருது
இவருக்கு 1982ஆம் ஆண்டு நடிப்புக்காக (இந்தி நாடகம்) சங்கீத நாடக அகாதமி விருது வழங்கப்பட்டது. 2003ஆம் ஆண்டில், இவரது பணிகள் குறித்த புகைப்படக் கண்காட்சியினை தில்லியின் கலைக் கூடம் ஏற்பாடு செய்தது. இந்தக் கண்காட்சி இவரது முதல் நாடகமான *தி காகசியன் சாக் சர்க்கிள்* (1968) தொடங்கி, *துக்ளக்*, *கிங் லியர்*, ''ஹிம்மத் மாய், தி திரிபென்னி ஓபரா போன்ற தேசிய நாடகப் பள்ளியின் நாடகங்களில் இவரது பயணத்தை விவரித்தது.

## இறப்பு
இவர் நுரையீரல் புற்றுநோயால்  பாதிக்கப்பட்டு 2002 நவம்பர் 14 அன்று புதுதில்லியில் இறந்தார்.

## மரபு
2003 ஆம் ஆண்டில், தேசிய நாடகப் பள்ளி இவரது நினைவாக மனோகர் சிங் ஸ்மிருதி புரஸ்கார் என்ற தலைப்பில் ஒரு விருதை பள்ளியின் இளம் பட்டதாரிக்கு (50 வயது வரை) வழங்கியது.

## மேற்கோள்கள்

## மேலும் படிக்க
* Manohar Singh (Monograph on his life), Jaidev Taneja, NSD PUBLICATIONS, 2002.

## வெளி இணைப்புகள்
* 

பகுப்பு:இந்தி தொலைக்காட்சி நடிகர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தித் திரைப்பட நடிகர்கள்
பகுப்பு:2002 இறப்புகள்
பகுப்பு:1938 பிறப்புகள்
ஹர்பால் திவானா

**ஹர்பால் சிங் திவானா** (Harpal Singh Tiwana) (8 ஆகத்து 1935 - 19 மே 2002) இவர் ஒரு இந்திய நாடக ஆசிரியரும், திரைப்பட மற்றும் நாடக இயக்குநரும் ஆவார். இவர் பஞ்சாபி மொழி நாடகங்களுக்கும் திரைப்படங்களுக்கும் பெயர் பெற்றவர்.

## தொழில்
*லாங் டா லிஷ்கரா* மற்றும் *திவா பேல் சாரி ராத்* ஆகிய திரைப்பட தயாரிப்பில் இவர் மேற்கொண்ட இரண்டு முயற்சிகள் பஞ்சாபித் திரைப்படத்துறையின் அடையாளங்களாக அமைந்தன. இவர் இரண்டு தொலைக்காட்சி தயாரிப்புகளையும் இயக்கியுள்ளார் - *சஞ்சி தீவர்*, மகாராஜா ரஞ்சித் சிங் குறித்த முடிக்கப்படாத திட்டம் ஆகியவை.

இவரது பிரபலமான நாடகங்களில் *சிர்ஹிந்த் தி தீவார்* என்பதும் அடங்கும். உள்ளூர் கலைஞர்களை ஊக்குவிப்பதற்காக இவர் தனது மனைவியுடன் பாட்டியாலாவில் *பஞ்சாப் கலா மஞ்ச்* என்பதை நிறுவினார். இவரும் இவரின் மனைவி நீனா ஆகிய இருவரும் தேசிய நாடகப் பள்ளியில் பட்டம் பெற்றவர்கள். இவரின் மனைவி, இவரின் மகன் மன்பால் திவானா ஆகியோரும் பஞ்சாபில் நாடகங்களை விளம்பரப்படுத்துவதில் முக்கியப் பங்கு வகிக்கின்றனர். இவருக்கு லூனா திவானா என்ற மகளும் உள்ளார்.

## இறப்பு
மே 19, 2002 அன்று இமாச்சல பிரதேசத்தின் பாலம்பூர் அருகே சாலை விபத்தில் இறந்தார். பாட்டியாலாவில் உள்ள பதுங்கர் தகன மைதானத்தில் தகனம் செய்யப்பட்டார். இவரது மரணத்திற்குப் பிறகு அவரது நினைவாக *ஹர்பால் திவானா* அறக்கட்டளை அமைக்கப்பட்டது*.* 

## மேற்கோள்கள்

## வெளி இணைப்புகள்
* 
* 

பகுப்பு:2002 இறப்புகள்
பகுப்பு:1935 பிறப்புகள்
பகுப்பு:பஞ்சாபி எழுத்தாளர்கள்